**LĪGUMS Nr. \_\_\_\_\_\_\_\_\_\_\_\_\_\_**

*Par distances klasiskā staru terapijas lineārā paātrinātāja piegādi VSIA „Paula Stradiņa klīniskā universitātes slimnīca”*

Rīgā, 2019. gada \_\_.maijā

**VSIA „Paula Stradiņa klīniskā universitātes slimnīca”**, reģistrācijas Nr.40003457109, kuru saskaņā ar statūtiem pārstāv valdes locekle **Ilze Kreicberga**, valdes locekle **Elita Buša** un valdes loceklis **Jānis Komisars**, (turpmāk - Pasūtītājs) no vienas puses, un

**SIA “A.Medical”,** reģistrācijas Nr. 40103599415, tās valdes locekļa **Igora Palkova** personā, kurš rīkojas saskaņā ar Pilnvaru (turpmāk - Piegādātājs) no otras puses, (visi kopā Puses un katrs atsevišķi - Puse), pamatojoties uz sarunu procedūras „Distances klasiskā staru terapijas lineārā paātrinātāja piegāde VSIA „Paula Stradiņa klīniskā universitātes slimnīca””, ID Nr. PSKUS 2019/52 rezultātiem un, saskaņā ar Piegādātāja iepirkumā iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs pasūta un Piegādātājs piegādā, uzstāda un nodod ekspluatācijā Distances klasisko staru terapijas lineāro paātrinātāju (turpmāk – Iekārta) atbilstoši Līguma, tā pielikumu noteikumiem, *Ministru Kabineta Nr. 482 “Noteikumi par aizsardzību pret jonizējošo starojumu medicīniskajā apstarošanā”* (turpmāk – Noteikumi Nr.482*), Ministru kabineta noteikumiem Nr.752 “Kārtība, kādā licencē un reģistrē darbības ar jonizējošā starojuma avotiem”* (turpmāk – Noteikumi Nr.752) *un Ministru kabineta Nr. 1284 Darbinieku apstarošanas kontroles un uzskaites kārtība* (turpmāk – Noteikumi Nr.1284)*.*
   2. Piegādātājs nodrošina lietotāju apmācību (tai skaitā atkārtotu pēc pieprasījuma), Iekārtas garantiju 2 gadi un pilna servisa pakalpojumus pēcgarantijas 3 gadu periodā.
   3. Iekārtas piegādes vieta: VSIA “Paula Stradiņa klīniskā universitātes slimnīca” Pilsoņu iela 13, Rīga, LV – 1002.
2. **Līguma summa un norēķinu kārtība**
   1. Līguma kopējā summa ir **2 590 000.00 EUR** (divi miljoni pieci simti deviņdesmit tūkstoši euro un 00 centi) bez pievienotās vērtības nodokļa (turpmāk – PVN), kas sastāv no:

2.1.1. samaksas par iekārtas piegādi + divu gadu garantiju un nodošanu ekspluatācijā 2 065 000.00 EUR (divi miljoni sešdesmit pieci tūkstoši euro un 00 centi);

2.1.2. samaksas par pēc garantijas periodā trīs gadu pilna servisa pakalpojuma nodrošināšanu 525 000.00 EUR (pieci simti divdesmit pieci tūkstoši euro un 00 centi).

* 1. Līguma 2.1.1.punktā norādītajā kopējā summā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Iekārtas piegādi Pasūtītājam uz Līguma 1.3.punktā norādīto adresi, pirmreizējo telpu pielāgošanu, Iekārtas uzstādīšanu, pārbaudi, tajā skaitā transporta izmaksas, darbs, materiāli, lietotāju apmācību u.c. saistītās izmaksas. Piegādātājs Iekārtas piegādi līdz Pasūtītāja norādītajai uzstādīšanas vietai veic ar saviem resursiem.
  2. Rēķins par piegādāto Iekārtu tiek sagatavots un abpusēji saskaņots tikai pēc Iekārtas pieņemšanas – nodošanas fakta.
  3. Pasūtītājs iekārtas cenu, kas iekļauj 2 (divu) gadu pilno garantiju, maksā pēc pieņemšanas – nodošanas akta abpusējas parakstīšanas un Piegādātāja izrakstītas Iekārtas pavadzīmes saņemšanas kā pēcapmaksu 60 (sešdesmit) dienu laikā, veicot samaksu bezskaidras naudas norēķinu veidā uz Piegādātāja Līgumā norādīto kontu kredītiestādē. Par samaksas brīdi tiek uzskatīta diena, kad Pasūtītājs veicis pārskaitījumu uz Piegādātāja kontu.
  4. Pēc garantijas termiņā Pasūtītājs katru mēnesi Piegādātajam maksās ikmēneša pilna servisa pakalpojumu maksu 60 (sešdesmit) dienu laikā no rēķina saņemšanas. Pilna servisa pakalpojumu summā Tehniskajā/ finanšu piedāvājumā ir jāietver visi ar iekārtas uzturēšanu, apkalpošanu, remontu (ieskaitot rezerves daļas, defektācijas fakta konstatēšanu, izsaukumu un cilvēkstundas), apkopēm un lietotāju apmācību saistītie izdevumi.
  5. 2 (divus) mēnešus pirms līguma termiņa beigām, Piegādātajam jāveic pilna Iekārtas tehniskā novērtēšana, un tā jāsaskaņo ar Pasūtītāju. Visi konstatētie Iekārtas bojājumi ir jāsalabo par saviem līdzekļiem.
  6. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par piegādēm, kas nav veiktas un/vai par Līguma prasībām neatbilstošas kvalitātes vai bojātas Iekārtas piegādi.
  7. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: [rekini@stradini.lv](mailto:rekini@stradini.lv).
  8. Ja Piegādātāja iesniegtajā rēķinā nav norādīts Iekārtas nosaukums (Pakalpojuma veids), cena un Pasūtītāja Līguma numurs, Pasūtītājs neveic rēķina apmaksu, bet informē Piegādātāju par Līguma noteikumiem neatbilstoša rēķina iesniegšanu. Piegādātājam 2 (divu) darba dienu laikā no Pasūtītāja pieprasījuma ir pienākums iesniegt jaunu rēķinu, kas sagatavots atbilstoši Līguma noteikumiem.
  9. Samaksa uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.

1. **Līguma darbības termiņš un spēkā esamība**
   1. Līgums stājas spēkā tā abpusējas parakstīšanas brīdī un ir spēkā līdz pilnīgai saistību izpildei.
   2. Pusēm ir tiesības jebkurā brīdī izbeigt Līgumu, par to rakstiski vienojoties.
   3. Pasūtītājam ir tiesības vienpusēji atkāpties no Līguma, 30 (trīsdesmit) kalendārās dienas iepriekš rakstiski par to brīdinot Piegādātāju, ja:
      1. Piegādātājs ilgāk kā 2 mēnešus nepilda savas Līgumā noteiktās saistības un Pasūtītājs rakstiski par to ir informējis Piegādātāju;
      2. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
      3. notikusi Piegādātāja likvidācija;
      4. pret Piegādātāju uzsākta maksātnespējas procedūra.
   4. Par vienpusēju atkāpšanos no Līguma Pasūtītājs Līguma 3.3.punktā noteiktajā termiņā nosūta Piegādātājam rakstisku paziņojumu. Līgums uzskatāms par izbeigtu trīsdesmitajā dienā pēc Pasūtītāja rakstiska paziņojuma nosūtīšanas.
   5. Piegādātājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi 30 (trīsdesmit) kalendārās dienas iepriekš, ja iestājies kāds no šādiem apstākļiem:
      1. iestājušies apstākļi, kas apgrūtina vai padara neiespējamu Piegādātāja Līgumā noteikto saistību izpildi;
      2. Pasūtītājs 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas uz Pasūtītāja juridisko adresi.
   6. Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.
2. **Garantija un pilnā servisa pakalpojumi**

4.1. Iekārtas garantijas laiks ir 24 (divdesmit četri) mēneši no pieņemšanas – nodošanas akta abpusējas parakstīšanas dienas.

4.2. Piegādātājs apņemas bez maksas novērst jebkuru Iekārtas defektu (veicot pārbaudi, tehnisko apkopi, remontu, rezerves daļu nomaiņu), ja defekts ir atklāts Iekārtas garantijas laikā.

* 1. Iekārtas garantija neattiecas uz defektiem, kas radušies:

4.3.1. ekspluatējot Iekārtu neatbilstoši tās ekspluatācijas noteikumiem (ražotāja instrukcijām);

* + 1. pierādāmu lietotāju nolaidības, nepareizas Iekārtas lietošanas vai apzinātu bojājumu konstatēšanas gadījumā;
    2. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Iekārtai vai Iekārtas lietošanu tādā veidā, kas ir pretrunā ar Iekārtas ražotāja instrukcijām;
    3. nepārvaramas varas apstākļu rezultātā.
  1. Par jebkuru Iekārtas bojājumu vai darbības traucējumu, kas jānovērš Iekārtas garantijas ietvaros vai pilnā servisa pakalpojuma ietvaros, Pasūtītājs sastāda defektu aktu, kas ir saistošs Piegādātājam, un nekavējoties iesniedz Piegādātājam. Piegādātājam ne vēlāk kā 1 (vienas) darba dienu laikā no paziņošanas brīža jāierodas uz abpusēju defektu akta sastādīšanu. Ja Piegādātājs minētajā termiņā neierodas, Pasūtītājs vienpusēji sagatavo Iekārtas defektu aktu, kas ir saistošs Piegādātajam.
  2. Jautājumu par Iekārtas defekta aktā norādītā pamatotību izlemj Pušu pilnvarotie pārstāvji defektu akta sastādīšanas brīdī. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs gadījumā, ja tiek konstatēts, ka Iekārtas bojājuma rašanās iemesls nav Pasūtītāja vaina. Ja neatkarīgais eksperts konstatē, ka Iekārtas bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs.
  3. Gan garantijas, gan pēcgarantijas periodā Piegādātājs uz Pasūtītāja izsaukumiem par Iekārtas darbības traucējumiem reaģē 2 stundu laika, ieskaitot ārpus darba laiku, brīvdienas un svētku dienas.
  4. Piegādātājs remontdarbus veic savlaicīgi un kvalitatīvi, ne ilgāk kā 2 darba dienu laikā. Ja šajā laikā nav iespējams novērst radušos iekārtas bojājumus, vienojoties ar Pasūtītāju, remontdarbu laiks var tikt pagarināts, bet neilgāk kā līdz 3 darba dienām.

4.6 Ja dīkstāve ilgāka par piecām darba dienām, par šo dīkstāves laiku pagarinās garantijas laiks/pilnā servisa termiņš un Piegādātājs atmaksa Pasūtītājam zaudējumus un kompensāciju par dīkstāvi.

4.7. Ja Iekārtas bojājums radies Pasūtītāja vainas dēļ, Iekārtas remontu apmaksā Pasūtītājs, iepriekš saskaņojot ar Piegādātāju Iekārtas remonta darbu apjomu, cenu un laiku.

4.8. Piegādātājs garantijas laikā un pilnā servisa pakalpojumu laikā veic iekārtas kvalificētu tehnisko uzraudzību, regulārās servisa apkopes, remontus, nepieciešamo rezerves daļu piegādi un nomaiņu atbilstoši ražotāja noteiktajām prasībām un iekārtas tehniskajai dokumentācijai.

4.9. Piegādātājam Līguma darbības laikā Iekārtai jānodrošina regulāra funkcionālā un elektrodrošības pārbaude saskaņā ar Noteikumiem Nr. 689, un radiācijas zonas dozas monitoringu un citi pasākumi atbilstoši noteiktajam aizsardzībai pret jonizējošo starojumu medicīniskajā apstarošanā saskaņā ar Noteikumiem Nr. 482 un saskaņā ar Noteikumiem Nr. 1284.

4.10. Piegādātājs, ne vēlāk kā 2 (divu) darba dienu laikā pēc pieņemšanas - nodošanas Akta abpusējas parakstīšanas dienas, iesniedz Pasūtītājam garantijas saistību izpildes nodrošinājumu EUR 40 000.00 (četrdesmit tūkstoši *euro*, 00 centi) apmērā.

4.11. Garantijas saistību izpildes nodrošinājumu Pasūtītājs ir tiesīgs izmantot:

4.11.1. lai ieturētu Iekārtas trūkumu novēršanas izdevumus, ja Piegādātājs neievēro Līguma 4.punktā noteikto;

4.11.2. lai ieturētu Līgumsodu, kuru nosaka saskaņā ar Līgumu;

4.11.3. kompensētu Pretendenta saistību neizpildes vai nolaidīgas izpildes rezultātā Pasūtītājam nodarītos zaudējumus vai, lai ieturētu līgumsodu.

4.12. Garantijas saistību izpildes nodrošinājums ir spēkā visu garantijas laiku (2 gadi) un tiek samazināts proporcionāli maksimālajai garantijai katra garantijas gada beigās, t.i., izdalot garantijas summu ar maksimālo garantijas laiku un attiecīgi katru gadu samazinot par vienu šādu dalījumu.

1. **Iekārtas piegādes, saņemšanas un uzstādīšanas kārtība**
   1. Pasūtītājs Iekārtas pasūtīšanu veic elektroniski ne vēlāk kā 6 mēnešu laikā pēc Līguma noslēgšanas dienas.
   2. Piegādātājs piegādā Iekārtu ne vēlāk kā 3 (trīs) mēnešu laikā no pasūtījuma nosūtīšanas dienas. Par pasūtīšanas laiku ir uzskatāma diena, kad Pasūtītāja līgumā minētā kontaktpersona ir nosūtījusi pieprasījumu uz Piegādātāja Līgumā minēto e-pastu. Piegādātājam 1 (vienas) darba dienas laikā jāapstiprina pasūtījuma saņemšanu.
   3. Iekārtas uzstādīšana, testēšana un pārbaude tiek veikta ne vēlāk kā 2 (divu) mēnešu laikā pēc tās piegādes.
   4. Veicot pasūtījumu, Pasūtītājs norāda pasūtījuma veidu, nepieciešamo piegādes datumu un piegādes vietu.
   5. Piegādātājs izpilda pasūtījumu, piegādājot visu pasūtījumā norādīto Līgumā noteiktajos termiņos.
   6. Piegādātājs Iekārtas piegādi veic, Pasūtītājam iesniedzot Iekārtas pārvietošanas dokumentu (piegādes akts/pārvietošanas pavadzīme).
   7. Iekārtas piegādi, izkraušanu, novietošanu Pasūtītāja telpās un telpu pielāgošanas darbus (telpu tehniskajam un vizuālajam stāvoklim ir jābūt, tādam, lai pēc darbu pabeigšanas var nekavējoši uzsākt pacientu pieņemšanu bez papildu darbiem) nodrošina Piegādātājs, izmantojot savu transportu un darbaspēku. Piegādātājsir atbildīgs par transportēšanas izdevumiem. Detalizēti darbu apjoms ir atrunāts Līguma pielikuma Nr. 4.
   8. Pirms Iekārtas piegādes izstrādātais lineārā paātrinātāja montāžas plāns, kas ir saskaņots ar 2 (diviem) radiācijas drošības ekspertiem, jānodod Pasūtītājam.
   9. Pirms Iekārtas uzstādīšanas, Piegādātājam jāveic pilnīga lineārā paātrinātāja telpas un papildu aprīkojuma telpu pielāgošanas darbi atbilstoši Iekārtas ražotāja noteiktajām tehniskajām prasībām (kopējā platība 97.50 m2, skatīt pielikumu inventarizācijas lietu Nr.010005601155009), visas izmaksas, kas nepieciešamas Iekārtas ievietošanai telpā nodrošina Piegādātājs.
   10. Pielāgošanas darbi jāveic saskaņā ar iesniegto iekārtas montāžas un papildu aprīkojuma izvietojuma plānu.
   11. Jāveic - lineārā paātrinātāja telpas aizsargdurvju pret jonizējošo starojumu piegādi un uzstādīšanu. Pārvietojama pacēlājkrāna (telfera) piegādi, grīdas rāmju piegādi pacientu galdam un iekārtai, sienas izbūvi, kas atdala Iekārtas darba daļu no tehniskās daļas, slēgta cikla dzesēšanas un mikro klimata sistēmas piegādi un uzstādīšanu.
   12. Piegādātājam jāveic ventilācijas un dzesēšanas sistēmu projektēšana un izbūve atbilstoši ražotāja prasībām, t.sk. ņemot vērā Iekārtai nepieciešamo mikroklimatu un Pasūtītāja esošo ventilācijas un dzesēšanas sistēmu esošajam lineārajam paātrinātājam.
   13. Ja plānota telpu pārbūve, Piegādātājam jānodrošina par saviem līdzekļiem projekta izstrāde un saskaņošana atbilstoši Latvijas Republikā spēkā esošajiem normatīvajiem aktiem.
   14. Piegādātājs veic Iekārtas uzstādīšanu nenodarot bojājumus Telpām vai Pasūtītāja mantai (citā starpā, bet ne tikai jumta stikla konstrukcijai, pa kuru Iekārta jāievieto telpās un jāatjauno stikla konstrukcija), bet gadījumā, ja bojājumi nodarīti, nekavējoties tos novērst par saviem līdzekļiem un atlīdzināt Pasūtītājam zaudējumus.
   15. Telpu atjaunošana iepriekšējā stāvoklī, ja Piegādātājs veic gaiteņu vai durvju aiļu paplašināšu, lai Iekāru ievietotu telpā.
   16. Piegādātājs nodrošina piegādei un uzstādīšanai izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas spēkā esošo normatīvo aktu prasībām.
   17. Nododot ekspluatācijā Iekārtu, Piegādātājs nodrošina tās elektrodrošības, galveno funkciju un raksturlielumu pārbaudi un radiācijas zonas monitoringu atbilstoši Noteikumiem Nr.482 Noteikumiem Nr.1284, kā arī iesniedz Pasūtītāja pārstāvim Jonizējošā starojuma avota drošības datu lapu, saskaņā ar Ministru Kabineta noteikumiem Nr.402 Jonizējošā starojuma avota drošības datu lapas aizpildīšanas un nosūtīšanas kārtība.
   18. Iekārtas uzstādīšana un pieņemšanas pārbaude jāveic ar daudzlapiņu kolimatora un MV / kV attēlveidošanas sistēmām.
   19. Par Iekārtas nodošanu Piegādātājs sastāda un abas Puses paraksta pieņemšanas – nodošanas aktu (Līguma 2.pielikums), kas apliecina to, ka Piegādātājs savas saistības pret Pasūtītāju ir izpildījis.
   20. Pasūtītājs paraksta Iekārtas pieņemšanas – nodošanas aktu tikai pēc tam, kad Piegādātājs ir izpildījis Līguma prasības, iesniedzot pieņemšanas – nodošanas aktu Līgumā norādītajai Pasūtītāja kontaktpersonai. Pieņemšanas – nodošanas akts jānodod kopā ar visiem tajā minētajiem dokumentiem.
2. **Iekārtas kvalitātes prasības**

6.1. Piegādātā Iekārta ir jauna, augstas kvalitātes, iepriekš nelietota un nav izmantota demonstrācijās, tā nesatur iepriekš lietotas vai atjaunotas sastāvdaļas vai komponentes, un Iekārta ražota ne agrāk kā 2019.gadā.

6.2. Iekārta ir marķēta ar ražotāja firmas zīmi, tai ir CE marķējums un pievienota lietošanas instrukcija latviešu valodā.

6.3. Piegādātājs garantē, ka Iekārta atbilst Līguma noteikumiem un ir derīga ekspluatācijai, kā arī to, ka tās izmantošana, atbilstoši tās uzdevumiem, nenodarīs kaitējumu cilvēka veselībai un dzīvībai.

1. **Pušu saistības**
   1. Piegādātāja pienākumi:
      1. saskaņot piegādes laiku ne mazāk kā 1 (vienas) darba dienas pirms piegādes veikšanas ar Līgumā norādīto kontaktpersonu par Iekārtas saņemšanu;
      2. sagatavot un nodot Pasūtītājam Iekārtas piegādes apliecinošu dokumentu;
      3. transportējot Iekārtu, nodrošināt Iekārtas un apkārtējās vides drošību pret iespējamajiem bojājumiem;
      4. Vismaz, 10 (desmit) darba dienas pirms Iekārtas piegādes termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē piegādi noteiktajā laikā. Pasūtītājs ir tiesīgs izvērtēt Piegādātāja sniegto informāciju, kā arī lemt par Līguma 8.3.punkta piemērošanu šajā gadījumā. Uz šo punktu nav attiecināmi Līguma 9.punkta noteikumi;
      5. par saviem līdzekļiem nodrošināt ne mazāk kā viena lietotāja (pēc Pasūtītāja norādījumiem) dalību ražotāja apmācību kursā, kurā ir apvienotas gan teorētiskās, gan praktiskās nodarbības Iekārtas tehniskai uzturēšanai, kā arī tās lietošanai. Apmācītajām personām jāizsniedz apmācību apliecinošu dokumentu (sertifikātu), kurā norādīts vismaz apmācības laiks un ilgums, persona, kura veica apmācību un apmācītā persona;
      6. veikt vides sakārtošanu pēc Iekārtas piegādes, nodrošinot visu iepakojuma materiālu izvešanu no teritorijas;
      7. nodrošināt remonta pieteikuma gadījumā 2 stundu reaģēšanas laiku un tehniķa ierašanos Iekārtas neprecīzas darbības vai salūšanas gadījumā 1 (vienas) darba dienas laikā no izsaukuma brīža;
      8. veikt ražotāja noteiktās Iekārtas pirmreizējās un regulārās pārbaudes uzstādot Iekārtu un tās garantijas laikā, nododot attiecīgus pārskatus Pasūtītājam;
      9. veikt Iekārtas tehniskajā dokumentācijā pieprasītā garantētā elektroapgādes režīma un telpas atbilstības pārbaudi;
      10. pēc abpusējas pieņemšanas – nodošanas akta parakstīšanas, sagatavot un nodot Pasūtītājam rēķinu;
      11. nodrošināt piedāvātās programmatūras pastāvīgu lietošanu – (nav pieļaujama programmatūras *demo* versija);
      12. veikt Līguma izpildi ar saviem spēkiem, resursiem un līdzekļiem.

7.2. Piegādātāja tiesības:

7.2.1. par Līguma noteikumu savlaicīgu un kvalitatīvu izpildi saņemt Līgumā noteikto samaksu;

7.2.2. saņemt no Pasūtītāja saistību izpildei nepieciešamo informāciju.

7.3. Pasūtītāja pienākumi:

* + 1. pārbaudīt piegādātās Iekārtas kvalitāti un atbilstību Līguma noteikumiem;
    2. Līgumā noteiktajā kārtībā savlaicīgi samaksāt par kvalitatīvu un savlaicīgu Līguma izpildi.
  1. Pasūtītāja tiesības:
     1. savlaicīgi veikt Iekārtas pasūtīšanu, elektroniski nosūtot pieprasījumu uz Līgumā norādīto Piegādātāja kontaktpersonas elektronisko pasta adresi;
     2. dot Piegādātājam saistošus norādījumus attiecībā uz Līguma izpildi;
     3. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;
     4. pieņemt, saskaņā ar Līguma noteikumiem piegādāto, Līguma prasībām atbilstošu, kvalitatīvu Iekārtu;
     5. laicīgi saņemt no Piegādātāja informāciju un paskaidrojumus par iespējamajiem vai paredzamajiem kavējumiem Līguma izpildē;
     6. apturēt Līguma izpildi Līgumā noteiktajos gadījumos;
     7. apturēt un atlikt Līgumā paredzēto maksājumu ārējā normatīvajā aktā vai Līgumā noteiktajos gadījumos.
  2. Pasūtītājs atsaka pieņemt Līguma izpildījumu, ja piegādāta nekvalitatīva un Līguma noteikumiem neatbilstoša Iekārta un ir tiesīgs rīkoties saskaņā ar Līguma 8.2.punktā noteikto.

1. **Pušu atbildība**
   1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
   2. Ja Piegādātāja vainas dēļ Pasūtītājs nevar lietot Iekārtu ilgāk par 5 (piecām) kalendārajām dienām (Iekārtas garantijas laikā bojājumu vai remonta dēļ Iekārtas dīkstāve ir ilgāka par 5 (piecām) kalendārajām dienām), Pasūtītājs šādā gadījumā ir tiesīgs piemērot Piegādātājam līgumsodu 5 000.00 EUR apmērā par katru dīkstāves dienu (sākot ar 6.dienu), bet ne vairāk kā 10% no kopējās Iekārtas vērtības.
   3. Par Iekārtas piegādes un/vai uzstādīšanas termiņa (t.sk. Līguma 7.1.4.punktā noteikto) kavēšanu vai citu Līgumā noteikto saistību nepildīšanu Pasūtītājs ir tiesīgs piemērot Piegādātājam līgumsodu 0,1% apmērā no kopējās Līguma summas par katru nokavējuma dienu, bet ne vairāk kā 10% no kopējās Līguma summas.
   4. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0,1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
   5. Ja Piegādātājs vienpusēji atkāpjas no Līguma pirms termiņa tādu iemeslu dēļ, kas nav saistīti ar Pasūtītāja pienākumu neizpildi, tad no Piegādātāja var pieprasīt līgumsodu 10% apmērā no Līguma kopējās summas. Piegādātājs apņemas 10 (desmit) darba dienu laikā no Līguma izbeigšanas dienas, pārskaitīt naudas summu uz Pasūtītāja norādīto norēķinu kontu, kā arī atlīdzināt visus ar to radītos zaudējumus Pasūtītājam.
   6. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
   7. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
2. **Nepārvarama vara**
   1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
   2. Par nepārvaramas varas apstākli nevar tikt atzīts Piegādātāja un citu iesaistīto personu saistību neizpilde vai nesavlaicīga izpilde.
   3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
   4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno Līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
   5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
   6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 9.3.punktam.
3. **Strīdu izskatīšanas kārtība**
   1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta 30 dienu laikā, tad strīdus risina Latvijas Republikas tiesā Latvijas Republikas normatīvajos aktos noteiktajā kārtībā.
   2. Jautājumos, kas nav tiešā veidā paredzēti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
4. **Citi noteikumi**
   1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
   2. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
   3. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likuma 61.pantā noteikto.
   4. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
   5. Ja kādai no Pusēm tiek mainīti rekvizīti vai Līgumā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
   6. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
   7. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
   8. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
   9. Pušu kontaktpersonas:

11.9.1. par Līguma izpildi un par Iekārtas pieņemšanu ekspluatācijā no Pasūtītāja puses: medicīnas tehnoloģiju daļas vadītājs Uldis Jaspers, tālruņa numurs: 67069996, e-pasta adrese: [uldis.jaspers@stradini.lv](mailto:uldis.jaspers@stradini.lv).

11.9.3.par Līguma izpildi no Piegādātāja puses: Jānis Palkovs, tālruņa numurs: 29454674, e-pasta adrese: janis.palkovs@amdical.eu.

* 1. Līgums sagatavots latviešu valodā, parakstīts divos oriģinālos eksemplāros uz 22 (divdesmit divām) lapām, tai skaitā pielikumu, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.

1. **Pušu juridiskās adreses un rekvizīti:**

|  |  |
| --- | --- |
| **Pasūtītājs:**  **VSIA “Paula Stradiņa klīniskā**  **universitātes slimnīca”**  Reģ. Nr. 40003457109  Pilsoņu iela 13, Rīga, LV - 1002  Konta Nr. LV74HABA0551027673367  Banka: AS Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Kreicberga  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  E.Buša  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  J.Komisars | **Piegādātājs:**  SIA “A.Medical”  Reģ.Nr. 40103599415  Varkaļu iela 13A, Rīga, LV-1067  Konta Nr. LV25HABA0551034365891  Banka: AS Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Palkovs |

1.pielikums pie līguma

|  |  |  |  |
| --- | --- | --- | --- |
| **Tehniskais piedāvājums** | | | |
|  |  |  |  |
| **Distances klasiskā staru terapijas lineārā paātrinātāja piegāde VSIA „Paula Stradiņa klīniskā universitātes slimnīca”** | | | |
| **Nr.p.k.** | **Preces nosaukums, veicamās funkcijas, tehniskās prasības** | **Tehniskie parametri** |  |
| **LINEĀRAIS ELEKTRONU PAĀTRINĀTĀJS** | | | |
|  | Preces ražotājs, valsts: |  | **ELEKTA, Lielbritānija** |
| **10** | **Garantija un cena** | | |
| 10.1 | 1 vienības cena par 2 gadu garantiju bez PVN, eur |  | € 2 065 000.00 |
| 10.2 | Pēcgarantijas periodā Preces 3 (trīs) gadu pilnā servisa pakalpojumi cena bez PVN, EUR |  | € 525 000.00 |
| 10.3 | Cena kopā bez PVN, EUR |  | € 2 590 000.00 |

2.pielikums pie līguma

Valsts sabiedrība ar ierobežotu atbildību

**Paula Stradiņa klīniskā universitātes slimnīca**

**PIEŅEMŠANAS – NODOŠANAS AKTS**

Rīgā

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

datums

***Par medicīnas ierīces pieņemšanu – nodošanu ekspluatācijā***

VSIA „Paula Stradiņa klīniskā universitātes slimnīca”, reģ.nr. 40003457109, turpmāk saukts Slimnīcs, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, no vienas puses un SIA \_\_\_\_\_\_\_\_\_\_\_\_\_\_\_\_\_, reģ.nr.\_\_\_\_\_\_\_\_\_\_\_\_\_\_\_\_\_\_, turpmāk saukts Piegādātājs, tās \_\_\_\_\_\_\_\_\_\_\_\_\_\_*(amats)* \_\_\_\_\_\_\_\_\_\_\_\_\_\_\_\_\_\_\_\_\_\_*(vārds, uzvārds)* personā, no otras puses, ar šo pieņemšanas – nodošanas aktu apliecina sekojošo:

1. Slimnīcs ir pieņēmis un Piegādātājs ir nodevis un uzstādījis šādu ierīci (-es):

|  |  |  |  |  |  |
| --- | --- | --- | --- | --- | --- |
| Medicīnas ierīces nosaukums | |  | | | |
| Modelis. | |  | | | |
| Ražošanas valsts |  | | Ražotājs | |  |
| Sērijas Nr**.** |  | | Izgatavošanas gads | |  |
| Ekspluatācijas laiks |  | | Klase (I, IIa, IIb, III)\* |  | |

*\*Saskaņā ar direktīvas EKK 93/42 vai regulas 2017/745 medicīnas ierīču klasifikāciju. Aizpildīt aili, ja attiecas.*

1. Slimnīcs apliecina, ka Piegādātājs ir piegādājis augstāk minēto ierīci atbilstoši līgumam nr.\_\_\_\_\_\_\_\_\_\_ un pavadzīmei nr.\_\_\_\_\_\_\_\_\_\_ no 20\_\_\_\_ gada \_\_.\_\_\_\_\_\_\_ par kopējo summu \_\_\_\_\_\_\_\_EUR, ieskaitot PVN \_\_% \_\_\_\_\_\_\_\_\_EUR.
2. Ierīce ir uzstādīta un pārbaudīta. Ierīces uzstādīšanu veica \_\_\_\_\_\_\_\_\_\_\_\_\_\_\_\_*(amats)* \_\_\_\_\_\_\_\_*(vārds, uzvārds)*,kas atbilstoši saņēmis ražotāja sertifikātu par zināšanu atbilstību veicamajam darbam (skatīt pielikumu nr.1).

|  |  |  |
| --- | --- | --- |
| ***Pārbaudes veids*** | ***Pārbaudi veica*** | ***Pārbaudes dokumenta nr.*** |
| Iekārtas ražotāja noteiktie darbi pie uzstādīšanas:  🞏 attiecas  🞏 neattiecas |  |  |

1. Ierīces komplektācijā ietilpst dokumentācija, kas ietver informāciju par ierīci no ražotāja, t.sk. ekspluatācijas noteikumus, elektrodrošības un funkcionālām pārbaudēm un lietošanas instrukciju latviešu valodā. Ir veikta vigilances sistēmas darbības izskaidrošana lietotājam attiecībā uz konkrēto medicīnisko ierīci.
2. 20\_\_\_\_.gada \_\_.\_\_\_\_\_\_\_\_\_\_ ir veikta darbinieku apmācība praktiskās darbībās ar iekārtu. Prasmju un zināšanu apguvi apliecina izsniegtie sertifikāti (skatīt pielikumu nr.2).
3. Piegādātājs nodrošina medicīniskās ierīces tehnisko apkalpošanu noteiktajā garantijas laikā un ražotāja paziņotajā medicīniskās ierīces resursu periodā.
4. Ierīce ir sertificēta atbilstoši ES ražošanas prasībām.

**Nodeva**:

|  |  |  |  |  |  |
| --- | --- | --- | --- | --- | --- |
| SIA \_\_\_\_\_\_\_\_\_\_\_\_, |  |  |  |  |  |
| Uzņēmums, amats | vārds, uzvārds |  | paraksts |  | datums |

**Pieņēma**:

|  |  |  |  |  |  |
| --- | --- | --- | --- | --- | --- |
| VSIA “Paula Stradiņa klīniskās universitātes slimnīca” |  |  |  |  |  |
|  | vārds, uzvārds |  | paraksts |  | datums |

3.pielikums pie līguma

**PIEGĀDES AKTS**

20\_\_\_.gada\_\_\_\_\_.\_\_\_\_\_\_\_\_\_\_\_\_\_\_

***Par medicīnas ierīces piegādi***

Saskaņā ar noslēgto līgumu Nr. SKUS \_\_\_\_\_\_\_\_\_\_,

(uzņēmuma nosaukums, reģ.Nr.,)

**piegādāja** un

VSIA “Paula Stradiņa Klīniskā universitātes slimnīca” reģ. Nr. 40003457109

(uzņēmuma nosaukums, reģ.Nr.,)

**saņēma**:

|  |  |  |
| --- | --- | --- |
| **Nr.** | **Nosaukums, ražotājs, modelis, REF kods** | **Daudzums** |
|  |  |  |
|  |  |  |

**Piegādes vieta:** (*pasvītrot*) Centrālā noliktava / Struktūrvienība (*Norādīt, kur*):

|  |  |  |  |
| --- | --- | --- | --- |
| PIEGĀDĀJA:  (amats, vārds, uzvārds) | |  | | --- | | SAŅĒMA: | | (amats, vārds, uzvārds) | |
|  |  |

Datums Datums

Paraksts Paraksts

4.pielikums pie Līguma

|  |  |
| --- | --- |
| **Tāme būvei kadastra Nr.01000560115009** | |
| **Telpa Nr.111 lineārajam paātrinātājam(57,3m2)** | |
| Nr. p.k | Būvdarbu nosaukums |
| **1** | **Celtniecība** |
| 1.1 | Pastiprināt pret jonizējošo starojumu 2m biezo dzelsbetona sienu pret telpu Nr.109 ar 0,5m dzelsbetona vai ekvivalentu aisardzības materiiālu. |
| 1.2 | Izveidot pamatus lineārajam paātrinātājam, pacientu galdam |
| 1.3 | izveidot kabeļu kanālu šahtas grīdā ,sienās un griestos. |
| 1.4 | Izveidot nepieciešamos caurumu 2,5m dzelzsbetona sienā uz telpām Nr.109 un Nr.110 kabeļu un cauruļu ievilkšanai. |
| 1.5 | Uzbūvēt starpsienu, kas atdala starošanas telpas daļu no paātrinātāja telpas daļas. |
| 1.6 | Pielikt piekārtos griestus. |
| 1.7 | Nošpaktelēt un nokrāsot sienas. |
| 1.8 | Uzlikt grīdas segumu (linolejs) |
| **2** | **Apkure, ūdensvads un kanalizācija** |
| 2.1 | Uzlikt centrālapkures regulējumus radiatorus. |
| 2.2 | Pielikt izlietni |
| **3** | **Ventilācija, kondicionēšana** |
| 3.1 | Izveidot gaisa pieplūdes-nosūces ventilāciju ar 5.kārtīgu 180 m3 gaisa apmaiņu stundā. |
| 3.2 | Pieplūdes gaisam jābūt 20-22 grādiem neatkarīgi no ārējā gaisa temperatūras. |
| 3.3 | Jānodrošina telpas gaisa mitrumu 60% līmenī. |
| 3.4 | Jāaizvada aparātu radītais siltums 35 kW ar slēgta tipa ūdens dzesēšanas sistēmu. |
| **4** | **Elektrība** |
| 4.1 | Nodrošināt elektrisko 5 dzīslu kabeli lineārā paātrinātāja elektrosadales uzlikšanai 80 kW |
| 4.2 | Pievilkt 3 fāzu elektrisko kabeli elektrosadalei palīgiekārtu barošanai 50 kW un apgaismojumam. |
| 4.3 | Izveidot regulējumu elektrisko apgaismojumu. |
| 4.4 | Pielikt elektriskās rozetes katrā sienā pa četrām |
| **5** | **Internets un datortīkls** |
| 5.1 | Ievilkt internetu un datortīklu |
| **6** | **Mēbeles un plaukti** |
|  | **Telpa Nr.110 čilleram(14,1m2)** |
| **1.** | **Celtniecība** |
| **1.1** | Izveidot trokšņu slāpējošu sienu ar durvīm starp telpām Nr.110 un Nr.109. |
| **1.2** | Izurbt caurumus uz ārieni ventilācijas šahtas ierīkošanai. |
| **1.3** | Pielikt piekārtos griestus. |
| **1.4** | Nošpaktelēt sienas un nokrāsot. |
| **1.5** | Uzlikt grīdas segumu. |
| **2.** | **Ūdensvads un kanalizācija** |
| **2.1** | Pielikt tehnisko izlietni |
| **3.** | **Ventilācija, kondicionēšana.** |
| **3.1** | Uzlikt čilleri. |
| **3.2** | Izvadīt no čillera radīto siltumu ar slēgto šķidro vai gaisa sistēmu. |
| **4.** | **Elektrība** |
| 4.1 | Pieslēgt čilleri. |
| 4.2 | Izveidot apgaismojumu un elektriskās rozetes. |
|  |  |
|  | **Telpa Nr.109-vadības telpa(26,1m2)** |
| **1.** | **Celtniecība** |
| **1.1** | Izveidot pieplūdes-nosūces ventilāciju šahtas.(jānodrošina svaigs gaiss ,ja telpā atrodas 5 cilvēki) |
| **1.2** | Pielikt piekārtos griestus. |
| **1.3** | Nošpaktelēt sienas un nokrāsot. |
| **1.4** | Uzlikt grīdas segumu |
| **2.** | **Ūdensvads un kanalizācija** |
| **2.1** | Pielikt metālisku izlietni |
| **3.** | **Ventilācija, kondicionēšana.** |
| 3.1 | Izveidot gaisa pieplūdes-nosūces ventilāciju ar 3 kārtīgu gaisa apmaiņu stundā (80 m3). |
| 3.2 | Pieplūdes gaisam jābūt 20-22 grādiem neatkarīgi no ārējās gaisa temperatūras. |
| 3.3 | Gaisa mitrumam jābūt 60%. |
| 3.4 | Jāaizvada aparatūras radītais siltums 2,2 kW |
| **4.** | **Elektrība** |
| 4.1 | Izveidot apgaismojumu. |
| 4.2 | Izveidot elektrorozešu tīklu aparatūras pieslēgšanai |
| **5.** | **Internets un datortīkls** |
| 5.1 | Ievilkt internetu un datortīklu |
| **6.** | **Mēbeles** |
| ***Telpa Nr.108 pacientu ģērbtuve(10,8m2)*** | |
| **1.** | **Celtniecība** |
| 1.1 | Izbūvēt (uzstādīt) ģērbtuvē divas durvis |
| ***Telpa Nr.107 pacientu uzgaidāmā telpa(38,3)*** | |
| **1.** | **Celtniecība** |
| 1.1 | Jumta čillers |
| 1.2 | Jumta logu ar žalūzijām ierīkošana |